પંકજ મહેતા ખૂબ જ વિનમ્ર અને વિવેકી હતા. તેમના પરિવારજનોને પણ તેમની સિદ્ધિઓ વિશે કદી કહેતા નહીં. તેમના પર તેમનાં મમ્મી સવિતાબહેન તેમ જ પિતા ચંદુભાઈના સંસ્કારોનો ઊંડો પ્રભાવ હતો. સૌજન્યશીલ અને પ્રેમાળ માતા સવિતાબહેનની ઉદારતા તેમને વારસામાં મળી હતી તો સમાજસેવી પિતા ચંદુભાઈનાં સપનાં તેણે પરિવારના પહેલા ડૉક્ટર બનીને પૂરાં કયાર઼્ હતાં. તેમનાં ભાભી વર્ષાબહેને કહ્યું હતું કે ‘ઘરમાં સૌથી નાના હોવા છતાં તેમની સમજણ અને ઉદારતા બહુ ઊંચાં હતાં. કોઈને કંઈક મનદુ:ખ કે નારાજગીની ભાવના થાય તો તેમના હોઠો પર આ શબ્દો હોય : ‘જવા દોને, ભૂલી જાઓ ભાભી. આપણા ધર્મે આપણને કેટલું સરસ શીખવ્યું છે - માફ કરી દેવાનું અને પોતાનું કામ કરતા રહેવાનું.’